The Record
The Record – debiutnis amerikiečių grupės „Boygenius“ albumas, išleistas 2023 m. kovo 31 d. Su albumo paskelbimu buvo išleisti trys singlai: „$20“, „Emily I'm Sorry“ ir „True Blue“. Po kiek laiko išleistas ir ketvirtasis singlas „Not Strong Enough“. Albumas susilaukė stipraus kritikų palaikymo ir pasiekė pirmąją vietą Jungtinės Karalystės albumu reitinge. JAV „Billboard 200“ reitinge albumas užkopė į ketvirtąją vietą. 2024 m. vykusiuose „Grammy“ apdovanojimuose albumas laimėjo apdovanojimą už geriausią alternatyviosios muzikos albumą, taip pat buvo nominuotas metų albumo bei geriausio ne klasikinės muzikos albumo garso inžinerijos kategorijose. Daina „Not Strong Enough“ laimėjo apdovanojimus už geriausią roko dainą bei geriausią roko atlikimą, taip pat nuominuota metų įrašo kategorijoje, o daina „Cool About It“ – nomininuota geriausio alternatyviosios muzikos atlikimo kategtorijoje.